open-index/open-wikipedia-markdown huggingface dataset:
Voikkaa

**Voikkaa** on Kouvolan kaupunginosa ja tilastoalue, joka käsittää taajaman entisen Kuusankosken kaupungin pohjoisosassa Kymijoen itäpuolella. Voikkaalla toimi Voikkaan paperitehdas vuoteen 2006 saakka. Voikkaan postinumeroalueen (45910 Voikkaa) väkiluku oli 2 414 vuonna 2024. 
Voikkaan paperitehdas lakkautettiin vuonna 2006.

## Osa-alueet

### Hirvelä
 
Hirvelä on kylä ja asuinalue, joka sijaitsee Kymijoen ja Sompasen välissä Voikkaan keskustan pohjoispuolella. Hirvelä on entinen rekisterikylä, ja tähän alueeseen kuuluu itse Hirvelän kylän lisäksi pieni erillinen alue Sydänmaan kylällä. Hirvelässä on pääosin omakotitaloja. Kymijoen rannassa sijaitsee Hirvelän kotivenesatama ja Sompasen rannassa on yleinen uimaranta. 

### Mattila
 
Mattila on kylä ja asuinalue, joka sijaitsee Kymijoen rannalla Voikkaan keskustan itäpuolella. Mattila on entinen rekisterikylä, ja tähän alueeseen kuuluu suurin osa nykyisen Voikkaan kaupunginosan alueesta mukaan lukien Voikkaan keskusta. Mattilan kylässä on pääosin omakotitaloja. Kylällä on toiminut kansakoulu. Kylän halki kulkee Kuusankosken rata, joka kulkee Kouvolasta Voikkaalle. 

### Mäentausta
Mäentausta on pääosin 1980-luvulla rakennettu asuinalue, jossa on omakotitaloja ja muutama rivitalo. Se sijaitsee Voikkaan keskustan pohjoispuolella. Kuusaantie kulkee alueen länsipuolelta. 

### Pessa
Pessa on asuinalue ja kylä, joka sijaitsee Kymijoen ja Harjunjoen risteyskohdassa Voikkaan keskustan itäpuolella. Pessassa on pääosin omakotitaloja. Alueen halki kulkee Voikkaalle kulkeva Kuusankosken rata. 

### Sikomäki
Sikomäki on pääosin 1900-luvun alkupuolella rakennettu asuinalue, jossa on omakotitaloja. Se sijaitsee Kymijoen tuntumassa Voikkaan keskustan länsipuolella.

### Sydänmaa
 
Sydänmaa on kylä, joka sijaitsee kaupunginosan koillisosassa. Kylän halki kulkee Savon rata ja pohjoispuolella sijaitsee Torasjoki.
 

## Palvelut ja teollisuus
### Kunnalliset ja julkiset palvelut
*Voikkaan koulu (luokat 1–6)
*Voikkaan päiväkoti
*Voikkaan urheilukeskus
**Voikkaan pallokenttä
**Tenniskenttä
*Kuusankosken vapaapalokunta 
*Voikkaan linja-autoasema

### Kaupalliset palvelut
*Sale Voikkaa
*Voikkaan apteekki
*K-Market Woikantori
*Ottopiste
*St1 Voikkaa -kylmäasema 

### Kirkolliset palvelut
*Voikkaan kirkko

## Katso myös
* Kuusankosken–Voikan rautatie, entinen 600&nbsp;mm:n kapearaiteinen rautatie

## Lähteet
*Kouvolan karttapalvelu
*Kouvolan kaupunki

### Viitteet

## Aiheesta muualla

* Peda.net - Voikkaan synty ja kukoistus (Internet Archive)
* Voikkaan uusi seurojentalo, Suomen Kuvalehti, 26.01.1935, nro 4, s. 29, Kansalliskirjaston digitaaliset aineistot.
Portage la Prairie

**Portage la Prairie** on kaupunki eteläisessä Manitoban provinssissa, Kanadassa. Vuonna 2006 kaupungin väkiluku oli 12&nbsp;728 ja kaupungin pinta-ala on 24,67 km². Ensimmäiset asukkaat saapuivat alueelle vuoden 1738 aikana, jolloin Pierre La Vérendrye rakennutti paikalle Fort La Reinen linnoituksen tehdäkseen tutkimusmatkoja syvemmälle erämaahan läntisessä Kanadassa, linnoituksesta muodostui myös tärkeä kauppapaikka turkiskauppiaille. Vuonna 1880 Portage perustettiin viralliseksi kyläksi ja vuonna 1907 se sai kaupunki oikeudet.

Kaupunki sijaitsee noin 70 kilometriä länteen provinssin pääkaupungista Winnipegistä. Assiniboinejoki virtaa kaupungin eteläpuolella ja yhtyy Redjokeen Winnipegissä, ennen vuonna 1970 valmistunutta tulvakanavaa joki tuli kaupungin alueelle säännöllisesti useana keväänä.

Kaupungin nimi tulee Ranskan kielisestä sanasta *portage* joka tarkoittaa kanootin kuljettamista kannaksen yli toiseen vesistöön. Tässä tapauksessa Assiniboinejoesta yli preerian Manitobajärveen.

## Lähteet

## Aiheesta muualla
Aaron Rodgers

**Aaron Charles Rodgers** (s. 2. joulukuuta 1983 Chico, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-joukkue Pittsburgh Steelersiä.

## Ura
Ennen ammattilaisuraansa Rodgers edusti kaudet 2003 ja 2004 University of California, Berkeleyn yliopistojoukkuetta California Golden Bearsia. Hän pelasi Golden Bearsin riveissä kahden kauden aikana yhteensä 25 ottelua, joista 22 aloittavana pelinrakentajana, ja vuonna 2004 hänet nimettiin Pacific-10 Conferencen ensimmäiseen tähdistöön. Ennen Golden Bearsia Rodgers oli pelannut kauden 2002 Butte Collegen joukkueessa.

Rodgers sai NFL-varauksen huhtikuussa 2005, kun Green Bay Packers varasi hänet numerolla 24 NFL Draftin ensimmäisellä kierroksella. Hänestä tuli kautta aikain kahdeksas pelinrakentaja, jonka Packers on varannut ensimmäisellä kierroksella, ja joukkueen ensimmäinen ensimmäisellä kierroksella varattu pelinrakentaja sitten vuoden 1981. Hän teki joukkueen kanssa ammattilaissopimuksen elokuussa 2005. Brett Favre oli Packersin ykköspelinrakentaja vuodesta 1992 ja Rodgers oli hänen varamiehensä kaudet 2005–2007. Kaudella 2005 Rodgers pelasi kolmessa NFL:n runkosarjaottelussa ja kausilla 2006 ja 2007 molemmilla kahdessa ottelussa. 29. marraskuuta 2007, jolloin Packers kohtasi Dallas Cowboysin, hän antoi NFL-uransa ensimmäisen touchdown-syötön. 

Maaliskuussa 2008 Brett Favre ilmoitti lopettavansa ammattilaisuransa ja Rodgers nostettiin Packersin ykköspelinrakentajaksi. Muutama kuukausi myöhemmin Favre pyörsi lopettamispäätöksensä, mutta joukkue piti päätöksensä antaa Rodgersille mahdollisuus aloittaa ykköspelinrakentajana ja Favre siirtyi elokuussa 2008 New York Jetsiin. 

Kaudella 2010, kolmannellaan Packersin ykköspelinrakentajana, Rodgers oli voittamassa Super Bowlia, kun Packers voitti mestaruusottelussa (Super Bowl XLV) Pittsburgh Steelersin. Hänet nimettiin ottelun arvokkaimmaksi pelaajaksi. Hän keräsi luvuin 31–25 päättyneessä ottelussa 304 syöttöjaardia, onnistui 24:ssä heitossa 39:stä ja syötti kolme touchdownia.

Elokuussa 2018 Rodgers teki Packersin kanssa nelivuotisen jatkosopimuksen.

Maaliskuussa 2022 Rodgers teki Packersin kanssa kolmevuotisen ja yhteensä 150 miljoonan dollarin arvoisen jatkosopimuksen.

Huhtikuussa 2023 Packers kauppasi Rodgersin New York Jetsiin.

Kesäkuussa 2025 Rodgers teki Pittsburgh Steelersin kanssa yksivuotisen sopimuksen.

## Lähteet

*Aaron Rodgers Green Bay Packersin verkkosivuilla 
*Rodgers sivustolla NFL.com 
### Viitteet
Mauno Kirjonen

**Mauno Ilmari Kirjonen** (20. huhtikuuta 1916 Viipuri – 7. maaliskuuta 1999 Heinola) oli suomalainen hävittäjälentäjä ja hävittäjä-ässä. Kirjonen saavutti jatkosodan aikana kaikkiaan 9 ¾ ilmavoittoa Fokker, Curtiss ja Messerschmitt -hävittäjäkoneilla.

Kirjonen sai lentäjäkoulutuksen Sotaohjaajakurssi 1:llä vuosina 1939–1941. Kirjonen sai lentomerkin ainoana lentosotamiehenä Suomen ilmavoimien historiassa 14. kesäkuuta 1941. Koulutuksen jälkeen hänet komennettiin korpraaliksi ylennettynä Lentolaivue 32:een 1. maaliskuuta 1941. Uttiin tukeutuneen, Fokker-kalustolla varustetun laivueen riveissä lentänyt Kirjonen saavutti ensimmäisen ilmavoittonsa 4. heinäkuuta 1941 ampuessaan toisen lentäjän kanssa venäläisen Petljakov Pe-2 -koneen alas Haminassa. Pudotuksesta kirjattiin Kirjoselle ½ ilmavoittoa. Kirjonen ylennettiin alikersantiksi 12. heinäkuuta 1941. Ensimmäiset ”kokonaiset” ilmavoittonsa Kirjonen saavutti Curtiss-koneella lentäen venäläisten hyökkäyksessä Uttiin 22. heinäkuuta 1941. Kirjonen oli yksi juuri ennen hyökkäystä koneensa ilmaan saaneista puolustajista. Hän pudotti kaksi viholliskonetta, toinen venäläiskoneista ampui kuitenkin juuri ennen tuhoutumistaan Kirjosen koneen tuleen, jolloin hän pelastautui laskuvarjolla Haukkajärveen.

Viisi ilmavoittoa saavuttanut Kirjonen ylennettiin kersantiksi 26. elokuuta 1941. Hän kävi Reserviupseerikoulun 28. helmikuuta–16. heinäkuuta 1942, palaten takaisin LeLv 32:een vänrikiksi ylennettynä. Kirjonen palveli yli vuoden ajan Koelaivueessa 21. joulukuuta 1942 alkaen, kunnes hänet siirrettiin perustamisvaiheessa olevaan, Messerschmitt-koneilla varustettuun Lentolaivue 34:ään 23. maaliskuuta 1943. Kirjosen ensimmäinen Messerschmitt-tyypillä saavutettu ilmavoitto oli 5. toukokuuta 1943 Haapasaaren lähistöllä alasammuttu Boston-torpedopommittaja. Maaliskuussa 1944 Kirjonen siirrettiin Hävittäjälentolaivue 30:een. Venäläisten suurhyökkäyksen alettua Karjalankannaksella, Kirjonen siirrettiin takaisin Hävittäjälentolaivue 34:ään 15. kesäkuuta 1944. Kirjonen ylennettiin luutnantiksi 6. heinäkuuta 1944, ylennyksen jälkeen seurasi siirto takaisin Hävittäjälentolaivue 30:een 5. elokuuta 1944. Hänet kotiutettiin 14. marraskuuta 1944. Siviiliammatiltaan Kirjonen oli insinööri.

## Lähteet
* 

### Viitteet

## Aiheesta muualla
* Hyökkäys Uttiin
Työterveyshuolto

**Työterveyshuolto** Suomessa on lakisääteistä toimintaa. Työnantajan on kustannuksellaan järjestettävä työntekijöille työterveyshuolto. Se voi olla joko pelkästään ennalta ehkäisevää ja sisältää terveystarkastuksia tai, kuten nykyään useimmiten, sisältää myös sairaanhoitoa.

Työterveyshuollon tehtävänä ja koulutuksenakin se koskee työpaikan terveydellisiä oloja ja keskittyy työperäisten sairauksien ehkäisyyn ja diagnostiikkaan. Sikäli akuuttisairaanhoidon ei pitäisi kuulua sinne lainkaan.

Käytännössä työnantaja voi järjestää työterveyspalvelut kunnan terveyskeskuksen palveluna, tai se voi järjestää ne itse tai ostaa yksityiseltä palvelujentuottajalta. Yrittäjä voi halutessaan liittyä työterveyshuoltoon. Työterveyshuollon piirissä oli vuonna 2017 noin 86 prosenttia suomalaisista palkansaajista, ja sen kokonaiskustannukset olivat 814,5 miljoonaa euroa. Tämä edustaa 4,3 prosenttia koko terveydenhuollon kustannuksista.

Työterveyshuollon ammattilaisia ovat työterveyshoitajat, työterveyslääkärit ja työfysioterapeutit.

Työterveyslaitoksen professori Guy Ahosen mukaan työterveyshuollon tulisi olla ennalta ehkäisevää. Käytännössä kuitenkin sairauksien hoito korostuu, ja myös tehokkuus ja lyhytnäköinen kilpailuttaminen haittaavat työterveyshuoltoa. Ahosen mukaan liike-elämän palveluyritykset panostavat eniten työterveyshuoltoon, kun taas vähiten siihen satsataan liikennealalla ja kunnissa.

## Asiakkaat
Suurin osa (62 %) lääkäreiden, terveydenhoitajien ja fysioterapeuttien palvelutapahtumista kohdistui vähemmän koulutetuille. Psykologien palvelutapahtumista 66 % kohdistui naisille, mutta psykologien osuus tapahtumista oli 2019-2022 joka vuosi 3 %, lähinnä neuvonta- ja ohjauskäyntejä, ilmeisesti paljolti ennaltaehkäisevää. Terveydenhoitajien ja fysioterapeuttien asiakkaat olivat yleensä 50-59-vuotiaita, lääkärien ja sairaanhoitajien 40-49-vuotiaita ja psykologien 30-39-vuotiaita.

Tuki- ja liikuntaelinten ja sidekudoksen sairaudet sekä hengityselinten sairaudet olivat yleisimmät käyntien syyt. Luultavasti koronapandemia vaikutti jälkimmäisiin. Muuten käyntien syissä ei juuri ollut muutoksia.

## Lähteet
*Työterveyslaitos 

### Viitteet

## Aiheesta muualla
*Yrittäjän työterveyshuolto-opas
*Työterveyshuolto Työturvallisuuskeskuksen sivuilla
Maltanristi

**Maltanristi** eli **Amalfin risti** on kuvio, joka tunnetaan etenkin johanniittain ritarikunnan (*Pyhän Johanneksen hospitaalin sääntökunnan*) sekä siihen läheisesti liittyvän Maltan ritarikunnan käyttämänä symbolina. Alkujaan 1000-luvulla se oli Etelä-Italiassa sijainneen pienen valtion, Amalfin, tunnus. Symboli on kahdeksankärkinen symmetrinen kuvio, jonka kahdeksan kärkeä ovat pareittain liittyneet tyvestään yhteen. Sen muoto perustuu ensimmäisen ristiretken aikaisiin risteihin.

Maltanristi on vielä nykyäänkin käytössä Pyhän Johanneksen hospitaalin sääntökunnan tunnuksena, mutta myöhemmin se on otettu käyttöön myös useiden maiden kunniaritarikuntien merkeissä, muun muassa Britanniassa ja Ruotsissa. Maltanristi esiintyy heraldisena kuviona myös vaakunoissa, esimerkiksi Saksan Mecklenburg-Strelitzin piirikunnan vaakunassa ja Australian Queenslandin osavaltion lipussa. 

Maltalla maltanristi kuuluu kansallissymbolien joukkoon ja esiintyy maan kauppalaivaston lipussa sekä vuonna 2008 käyttöön otetuissa yhden ja kahden euron kolikoissa.

## Katso myös
* Rautaristi

## Aiheesta muualla

*Maltanristin historia 
*Palomiesten ristin historia
*The Maltese Cross: A Cherished Symbol  – Artikkeli
John Key

**John Phillip Key** (s. 9. elokuuta 1961 Auckland) on uusiseelantilainen poliitikko. Hän toimi Uuden-Seelannin pääministerinä 2008–2016. Key johti keskusta-oikeistolaista Kansallispuoluetta vuosina 2006–2016.

Key opiskeli Canterburyn yliopistossa laskentatointa ja valmistui kauppatieteiden kandidaatiksi vuonna 1981. Lisäksi hän on käynyt Harvardin yliopiston johtamisen kursseja. Key työskenteli Merrill Lynchin Aasian toimiston johdossa Singaporessa vuodesta 1995. Politiikkaan hän lähti vuonna 2001 ja hänet valittiin parlamenttiin heinäkuussa 2002. Keystä tuli puolueen ja opposition johtaja marraskuussa 2006. Vuoden 2008 vaalien jälkeen hän muodosti hallituksen kolmen pienpuolueen tuella.

Keyn johtama hallitus järjesti kansanäänestyksen Uuden-Seelannin lipun vaihtamisesta. Uusiseelantilaiset päätyivät maaliskuussa 2016 päättyneessä äänestyksessä säilyttämään vanhan lippunsa. Key oli kannattanut lipun vaihtamista ja kansanäänestys herätti kritiikkiä maan oppositiossa sen hinnan takia.

Joulukuussa 2016 Key ilmoitti jättävänsä pääministerin tehtävänsä. Eroilmoitus tuli yllätyksenä, sillä Keyn oli arveltu lähtevän puoluejohtajana neljänsiin vaaleihinsa. Hän ei maininnut mitään suoraa syytä erolleen, mutta kertoi tehneensä henkilökohtaisia uhrauksia työnsä takia ja sen vaatineen veronsa perheeltä.

## Yksityiselämä
Key avioitui vaimonsa Bronaghin kanssa vuonna 1984. Heillä on kaksi lasta.

## Lähteet

## Aiheesta muualla
Andrius Kubilius

**Andrius Kubilius** (s. 8. joulukuuta 1956 Vilna) on liettualainen poliitikko. Hän toimi Liettuan pääministerinä vuosina 1999–2000 ja 2008–2012. Hän on johtanut Kotimaan liitto – Liettuan kristillisdemokraatit -puoluetta vuodesta 2003. Kubilus tuli valituksi Euroopan parlamentin jäseneksi vuonna 2019.

Joulukuusta 2024 alkaen Kubilius on EU-komissaari Von der Leyenin II komissiossa toimialanaan puolustus ja avaruusasiat.

Kubilius opiskeli fysiikkaa Vilnan yliopistossa vuosina 1974–1979. Hän osallistui vuodesta 1988 Sąjūdis-kansanliikkeeseen, ja hänet valittiin Liettuan parlamenttiin (*Seimas*) ensimmäisen kerran vuonna 1992. Sąjūdisin oikeistolaisesta, konservatiivisesta siivestä muodostui Vytautas Landsbergisin johtama Kotimaan liitto (Liettuan konservatiivit) -puolue, jonka jäsen Kubilius on ollut vuodesta 1993. Puolue suuntautui sittemmin kristillisdemokratiaan ja otti nykyisen nimensä vuonna 2008.

Lokakuun 2008 vaaleissa Kubilius johti Kotimaan liiton, Ylösnousemuksen puolueen ja Liberaalien liikkeen muodostaman oikeistoliittouman voittoon ja nousi pääministeriksi. Vuoden 2012 vaalien jälkeen oikeistopuolueet ovat olleet oppositiossa.

## Lähteet

## Aiheesta muualla

*
Savupirtti

**Savupirtti** oli perinteinen puusta rakennettu asunto, jossa oli lämmitystä varten sisäänlämpiävä kiuas muttei savupiippua. Pirttiä lämmitettäessä savu levisi vapaana pirtin sisällä. Savupirteissä asuminen oli Suomessa yleistä jo rautakaudella, mutta maaseudulla niissä asuttiin hyvin yleisesti vielä 1800-luvulla. Savupirttien määrä väheni nopeiten Länsi-Suomessa, jossa 1800-luvun loppupuolelle mennessä suurin osa väestöstä oli siirtynyt savupiipullisiin asuntoihin. Itä- ja Keski-Suomen syrjäseuduilla niissä asuttiin paikoitellen vielä 1930-luvulla.

Koska savu levisi vapaana pirtin sisällä, savupirteissä asuminen oli epäterveellistä. Savupirtit mahdollistivat myös malarian esiintymisen Suomessa vielä 1800-luvun lopulla. Täynnä ihmisiä ja kotieläimiä olleet savupirtit olivat kosteita, hämäriä ja lämpimiä läpi talvien, jolloin ne tarjosivat malariasääskille suojaisan ja ravinteikkaan talvehtimispaikan.

## Katso myös
* Savusauna

## Lähteet

## Aiheesta muualla
* Savupirtti, vielä 100 vuotta sitten Keski-Suomen yleisin asuntomuoto. Koska savupirtti hävisi näiltä seuduilta?, Aamulehti, 06.10.1929, nro 273, s. 17, Kansalliskirjaston digitaaliset aineistot
* Talvisen Savon sydänmailla. Tuusniemen tunnelmallisissa savupirteissä, Helsingin Sanomat, 05.02.1938, nro 34, s. 4, Kansalliskirjaston digitaaliset aineistot
Georg Henrik Theslöf

**Georg Henrik Theslöf** () oli suomenruotsalainen sanomalehtimies, diplomaatti ja pakinoitsija. Hän toimi 1908–1914 Suomen Uutistoimiston päällikkönä, 1920–1926 Suomen ulkoasiainministeriön sanomalehtitoimiston päällikkönä, 1926–1950 lähetystösihteerinä Suomen Moskovan-lähetystössä ja 1927–1950 Hufvudstadsbladetin toimittajana. Hän sai 1921 lähetystöneuvoksen avonimen. Theslöf julkaisi 1920-luvulla useita humoristisia etikettioppaita. Pakinoitsijana ja kirjailijana hän käytti nimimerkkiä **Brummell & Co**.

Theslöfin vanhemmat olivat sotakomissaari Alexander Theslöf ja Lydia Malmberg. Hänen veljensä Gösta Theslöf oli Suomen sisällissodan aikana yleisesikunnan päällikkö. Theslöfin ja hänen puolisonsa Berta Karlssonin poika, prokuristi ja reservin vänrikki Bertel Theslöf (s. 1908), kaatui konekiväärijoukkueen johtajana talvisodassa Leipäsuon Kattilaojan kylässä helmikuussa 1940.

## Julkaisuja
* 
* 
* 
* 
* 
* 
* 
* 
* 

## Lähteet

## Aiheesta muualla
* 
* 
* Georg H. Theslöf : Kun minulla oli Venäjän ulkoministeri palvelijana. Soturin retki v. 1918 Pietarista lumisen Lapin kautta Mannerheimin rintamalle Vesilahteen, Suomen Kuvalehti, 10.01.1931, nro 2, s. 26, Kansalliskirjaston digitaaliset aineistot
Somaattinen harjoittelu

**Somaattinen harjoittelu** herättää ja vahvistaa kykyä tuntea ja korjata itseämme – ei vain automaattisesti – vaan myös tahdonalaisesti. Somatiikassa annetaan opetuksen kautta suuret mahdollisuudet löytää itsestään paranemiseen liittyviä voimavaroja. Perustana käytetään sensomotorista oppimista eli opitaan tuntemaan miten motoriikka kehossa toimii. 

Somatiikka on saanut jalansijaa terveydenhoidon maailmassa. Siksi on tärkeää, että sitä ei sotketa fysioterapiaan tai hierontamuotoihin, vaan se on erillinen osa-alue, jolla on omat periaatteensa. Tavoite on sama kuin monilla terveydenhoidon aloilla eli kohentaa ihmisen terveydentilaa, säilyttää riippumattomuus liikuntakykyä ylläpitäen. Jos liikkumiskyky on häiriintynyt, tavoitteena on korjata se ennalleen opettamalla ihminen hallitsemaan omaa soomaansa, omaa kehoaan.

Somaattinen työskentely on vahvasti mielen läsnäoloa vaativaa kehollista harjoittelua. Siihen kuuluu hyvin tarkka aistimus omasta itsestä sekä tuntemus kehon toiminnan muuttumisesta, ei vain kaavamainen liikkeiden toisto mallin mukaan. Harjoittelu on prosessi, jonka myötä luovutaan virheellisistä liikemalleista ohjaajan avustamana.

Somaattisen harjoittelun edut: Somaattisella harjoittelulla saavutetaan itsenäisen osaamisen harjoittelu. Siinä opitaan rakentamaan oman ruumiin tuntemusta ja sen käyttöä. Sen avulla riippuvuus ulkopuolisesta ohjauksesta vähenee ja saavutetaan itsenäinen ruumiinhallinnan. Samalla ulkoisten tekijöiden vaikutus toimintoihin pienenee, itsetuntemus kasvaa ja luottamus omaan tekemiseen paranee merkittävästi.

Somaattisiin harjoitusmenetelmiin luetaan muun muassa pilates, Method Putkisto, Feldenkrais-menetelmä, Alexander-tekniikka, Franklin-metodi sekä Somatics.
Ilmari Kaijala

**Ilmari Fredrik Kaijala** () oli suomalainen piirtäjä ja taidemaalari. Hän oli Pro Arte -taiteilijaryhmän jäsenenä.

Kaijala oli tunnettu ennen kaikkea piirtäjänä. Hän piirsi maisemapiirroksia sekä lempeän karikatyyrisiä henkilökuvia eri yhteiskuntaluokkien ihmisistä tiede- ja virkamiehistä aina Turun torikauppiaisiin ja vossikkakuskeihin saakka. Kaijala ryhtyi maalaamaan öljyväreillä vuoden 1912 tienoilla. Maalarina Kaijala sai vaikuttensa realismista ja jälki-impressionismista. Aiheet maalauksiinsa hän sai lähinnä luonnosta.

Kaijala opiskeli Turun Taideyhdistyksen piirustuskoulussa Elias Muukan ja Victor Westerholmin johdolla 1906–1910 sekä Pariisissa Académie Colarossissa 1913. Kaijala teki opintomatkoja Pariisiin, Tukholmaan ja Pietariin. Hänen piirustuksiaan ja maalauksiaan on Turun Taidemuseossa.

Kaijala toimi piirustuksenopettajana eri oppikouluissa 1908–1943 sekä tilapäisenä opettajana Turun Taideyhdistyksen piirustuskoulussa. Hän kuvitti myös Tuhkimus-pilalehteä ja Lucifer-joululehteä. Kaijalan vanhemmat olivat maanviljelijä Jooseppi Kaijala ja Johanna o.s. Heikanen. 

Kaijala vietti viimeisen elinvuotensa Rymättylässä ja jatkoi sielläkin piirtämistä ja maalaamista elämänsä loppuun saakka.

## Kirjallisuutta
* L. Wennervirta: *Mestaripiirtäjä Ilmari Kaijala*. Elämäkerta ja tuotannonesittelykirja. Helsinki: Otava, 1947.

## Lähteet
* Suomen kuvataiteilijat-verkkomatrikkeli
* Wenzel Hagelstam: Antiikin lumoissa: Virtuoosimaisen piirtäjän herkkä maisema.  Turun Sanomat 31.12.2005

## Viitteet
Resident Evil: Degeneration

**Resident Evil: Degeneration** (tunnetaan Japanissa nimellä *Biohazard: Degeneration*) on ''Resident Evil'' -pelisarjaan perustuva animaatioelokuva. Toisin kuin edelliset ''Resident Evil'' -elokuvat, *Degeneration* jatkaa pelien tarinaa.

Elokuvassa seurataan Leon S. Kennedyn ja Claire Redfieldin selviytymistä seitsemän vuotta Raccoon Cityn tapahtumien jälkeen Harvardvillen lentokentällä sekä WilPharma Corporationin tehtaassa.

Elokuva julkaistiin Blu-rayna, DVD:nä ja UMD:nä Yhdysvalloissa ja Japanissa vuonna 2008. Suomeen elokuva tuli myyntiin helmikuussa 2009.

## Rooleissa
### Englanniksi

### Japaniksi

## Lähteet

## Aiheesta muualla
*
Bertel Nilsson

**Bertel Axel Nilsson** () oli suomalainen kuvanveistäjä.

Nilssonin vanhemmat olivat eversti Karl Axel Nilsson ja Kaisi Elfving. Hän pääsi ylioppilaaksi 1907 ja opiskeli Suomen Taideyhdistyksen piirustuskoulussa 1907–1909 ja 1910–1911 sekä Helsingin yliopiston piirustussalissa. Nilsson teki opintomatkat Kööpenhaminaan 1910 ja Pariisiin 1911–1912. Hän osallistui Suomen Taiteilijain näyttelyihin 1909–1912 ja hänen töitään oli esillä Tukholmassa 1916, Kööpenhaminassa 1919 sekä Tukholmassa ja Oslossa 1929.

Nilsson työskenteli piirustuksenopettajana useissa eri oppikouluissa.

## Teoksia
* *Kalastava karhu*, punagraniittinen juoma-allasveistos, Kaivopuisto, Helsinki (1916)
* *Kotkia*, pronssipatsas, sijaitsi alun perin Ateneumin puistikossa, josta siirrettiin vuonna 1974 Helsingin yliopiston kasvitieteelliseen puutarhaan, Helsinki (1913)
* *[[Hangon vapaudenpatsas]]*, Hanko (1921) (purettiin Hangon ollessa venäläisten vuokra-alueena 1940–1941, korjattiin ja pystytettiin uudelleen 1943, purettiin uudelleen vuonna 1946 ja pystytettiin korjattuna jälleen 1960; monumentissa ollut saksalaisen sotilaan kohokuva oli kuitenkin poistettu)
* *[[Sigfridus Aronus Forsius|Sigfrid Aronus Forsiuksen]] muistomerkki*, Tammisaaren kirkon itäpääty (1924)
* *[[Nils Ehrenskiöld]]in muistopatsas*, Riilahti (1928)
* Siltapatsas, Karjaa (1934)
* Useita Suomen sisällissodan valkoisten sankaripatsaita Länsi-Uudellamaalla
** Saariston vapaajoukkojen muistomerkki, Nauvo, Pensar

## Palkinnot
* III palkinto dukaattikilpailussa 1913
* II palkinto valtion kuvanveistokilpailussa 1914

## Kuvia julkisista teoksista

Tiedosto:Kotkia - Bertel Nilsson.jpeg|*Kotkia*, 1913, Helsinki.
Tiedosto:Kalastava karhu Bertel Nilsson 2.JPG|*Kalastava karhu*, 1916, Helsinki.
Tiedosto:Frihetsmonumentet i Hangö.jpg|*[[Hangon vapaudenpatsas]]* 1921.
Tiedosto:Bertel Nilsson Sigfrid Aronus Forsiuksen muistomerkki 1924.jpg|*Sigfrid Aronus Forsiuksen muistomerkki*, 1924, Tammisaari, Raaepori.
Tiedosto:Maasillan taistelun muistomerkki by Bertel Nilsson 1934 Karjaa.jpg|*Maasiltamonumentti*, 1934, Karjaa, Raasepori.
Tiedosto:Suojeluskunta1938Pensar-.jpeg|*Saariston vapaajoukon muistomerkki*, 1938, Parainen (Nauvon Pensar)


## Lähteet
* Wikiaineisto: Kuka kukin oli 1961

### Viitteet

## Aiheesta muualla
Last Action Hero

**Last Action Hero** on vuonna 1993 ensi-iltansa saanut John McTiernanin ohjaama yhdysvaltalainen toimintakomedia. Elokuvan pääosassa esiintyy Arnold Schwarzenegger. *Last Action Hero* parodioi useita toimintaelokuvia, ja monet näyttelijät esiintyvät elokuvassa omina itsenään, kuten Jean-Claude Van Damme ja Sharon Stone. Robert Patrick vilahtaa pienessä taustaroolissa T-1000-hahmona elokuvasta *[[Terminator 2 – Tuomion päivä]]*.

## Juoni
13-vuotias Danny Madigan rakastaa Schwarzeneggerin Jack Slater -elokuvia. Kun hän menee katsomaan uutta elokuvaa, projektorinkäyttäjä antaa hänelle taianomaisen lipun, jolla Danny pääsee ”sisälle” elokuvan maailmaan seikkailemaan Jackin kanssa. Heidän pitää pysäyttää Tony Vivaldi (Anthony Quinn) ja hänen kätyrinsä Benedict (Charles Dance). Ainoa ongelma on enää Dannyn paluu todelliseen maailmaan.

## Näyttelijät

## Vastaanotto
*Last Action Hero* jäi maailmanlaajuisen teatterikierroksen jälkeen noin 20 miljoonaa dollaria tappiolle. Sen taloutta rasitti myös epäonnistunut mainostemppu, jossa Columbia Pictures maalautti Nasan avaruussukkulan kylkeen elokuvan mainoksen. Sukkulan lähtö kuitenkin venyi pitkälle yli elokuvan ensi-iltapäivän.

## Lähteet
Arenan talo

**Arenan talo** on Helsingin Hakaniemessä sijaitseva liike- ja asuinrakennus, joka kattaa kokonaan kolmionmuotoisen korttelin Hakaniemen torin pohjoispuolella. Sitä ympäröivät kadut Hämeentie, Siltasaarenkatu ja Toinen linja. Tanskalaisen mallin mukaisen punatiilisen rakennuksen suunnitteli arkkitehti Lars Sonck ja se valmistui kahdessa vaiheessa vuosina 1924 ja 1929.

Talon länsipuolella sijaitsee Ympyrätalo ja itäpuolella Hakaniemen kauppahalli. Hämeentie alkaa Arenan talon ja kauppahallin välistä. Pohjoisessa talo rajoittuu Toiseen linjaan. Välittömässä läheisyydessä on myös Hakaniemen metroasema. Korttelissa toimii kaksi taloyhtiötä. Lännenpuoleisella sivulla on Asunto Oy Arena, koillisen- ja kaakon puoleisilla sivuilla on Asunto Oy Helsingin Kalliolinnat.

Raitiolinja 9B josta se vaihtuu 6B:ksi joka jatkaa Arabiaan kulkee talon länsipuolelta Siltasaarenkatua, linjat 6B ja 7B kulkevat itäpuolitse Hämeentietä talon länsipuolelle josta 6B vaihtuu 9B:ksi joka jatkaa Ilmalaan ja 7B jatkaa talon länsipuolelta ensi linjoille . Vuoteen 2020 asti rakennuksen ympäri kiersi ns. ”Arenan silmukka” -raide, jota käytettiin vain poikkeusliikenteessä. Siten talo oli täysin raitioteiden ympäröimä. Talon alakerrassa toimi vuoden 2009 loppuun asti Komediateatteri Arena.

## Historia
Kun Siltasaari oli vielä nimensä mukaisesti saari, nykyisen Arenan talon edessä sijaitsi tulliportti ja Pikkusilta, josta Itäinen Viertotie (nykyinen Hämeentie) lähti kulkemaan koillista kohti. Helsingin raitioliikenteen sähköistyksen myötä Helsingin Raitiotie- ja Omnibus-Osakeyhtiö hankki Arenan talon tontin eli korttelin 301 omistukseensa, ja tontille valmistui Waldemar Aspelinin piirtämä Hakaniemen voimalaitos vuonna 1900. Se lopetti toimintansa kesäkuussa 1914. Vuonna 1916 tontti myytiin Oy Arena Ab:lle, hinta oli 450&nbsp;000 markkaa. Talon ensimmäinen vaihe torneineen valmistui Hämeentien ja Siltasaarenkadun risteykseen 1924. Loppuosa rakennuksesta valmistui vuonna 1929.  

Alkuaan Arenan talossa oli ristikkoikkunat, jotka muutettiin yksiruutuisiksi. Rakennustaiteellisesti ratkaisua pidettiin epäonnistuneena. Kesällä 2010 valmistuneessa ikkunaremontissa taloon palautettiin taas ristikkoikkunat. Sisäpihan puolella on säilytetty ristikkoikkunat. Arenan talon tornissa Saija ja John Bertil Sarlinin asunnossa oli Helsingin ensimmäinen radioasema Radiola vuonna 1924. Asunnosta lähetettiin ohjelmia Nuoren Voiman Liiton laitteistolla. Suomen ensimmäinen radiolähetys oli lähetetty Tampereella hieman aiemmin. Talossa ovat toimineet muun muassa elokuvateatterit Arena 1 ja Arena 2, joiden nimi jonkin aikaa oli Roxy ja Tuulensuu. Vuosina 1995–2010 talossa toimi Komediateatteri Arena. Nykyisin teatteritiloissa toimii Helsingin kaupunginteatterin Arena-näyttämö. Luoteistornissa oli alun perin pesutupa alkuperäisine puupaljuineen. Oltuaan vuosia tyhjänä torni kunnostettiin toimistotilaksi.

## Lähteet

*Nenonen, Kaija ja Toppari, Kirsti: Herrasväen ja työläisten kaupunki Helsingin vanhoja kortteleita 2, Sanoma Osakeyhtiö 1983, , sivut 90–93

### Viitteet

## Aiheesta muualla

*Pörssitieto: Ab Arena Oy.
Vain yksi voittaa

**Vain yksi voittaa** (*Split Decisions*) on nyrkkeilyelokuva vuodelta 1988. Rooleissa nähdään muun muassa Gene Hackman, Craig Sheffer ja Jeff Fahey.

## Juoni

Eddie (Sheffer) ja Ray (Fahey) ovat veljekset jotka ovat käytännöllisesti katsoen syntyneet nyrkkeilykehään. Heidän isoisänsä (McLiam) oli myös nyrkkeilijä, kuten myös heidän isänsä Dan (Hackman) joka nyt valmentaa Eddiea rautaisin ottein. Dan tekee kaikkensa, jotta Eddie saavuttaisi sen, mitä hän itse ei. Eddie tekee isälleen mieliksi; jää amatöörinyrkkeilijäksi, tähtää olympialaisiin ja aloittaa opiskelun. Ray taas on jo vuosia sitten rikkonut välit isään, ryhtynyt ammattilaiseksi ja hypännyt mafian kelkkaan. Täten hän päätyi maailmaan jossa riittää nopeaa rahaa ja kauniita naisia mutta myös paljon epärehellistä ja likaista peliä. Siellä myös ihmishenki mitataan aina raa´asti rahassa; Ray nimittäin pakotetaan häviämään tuleva mestaruusottelunsa sillä hän on uskottu voittaja. Kun hän kieltäytyy, mestari murhaa hänet mafian avulla. McLiamin murtunut perhe ei voi tehdä kostoksi mitään, kunnes Eddie haastaa mestarin otteluun Danin ja vaarin valmentamana.

## Vastaanotto
Video-opas vuodelta 1994 sanoo Hackmanin vastaavan elokuvan ainoasta hyvästä roolityöstä ja antaa elokuvalle kaksi tähteä viidestä. Hackmania kehuu myös *Helsingin Sanomien* Petri Immonen, mutta moittii elokuvan tarinaa ennalta arvattavaksi.

## Lähteet

## Aiheesta muualla

*
*
Staattori (konetekniikka)

**Staattori** eli *seisoja* on sähkömoottoreiden kiinteä osa, jossa oleva staattorikäämitys saa siihen johdetulla sähkövirralla aikaan häkkikäämittyä roottoria eli pyörijää magnetomotorisella voimalla liikuttavan pyörivän sähkökentän. Generaattoreissa staattori taas vastaanottaa roottorin pyörivän magneettikentän ja indusoi staattorikäämiin sähkövirran.

## Staattori sähkömoottoreissa

Konetyypistä riippuen staattorin magneettikenttä voi olla pyörivä, tai esimerkiksi käytettäessä tasavirtamoottoreita, stabiili ja sen napaisuus ei vaihdu koneen käydessä. Tällöin staattorista voidaan käyttää myös nimitystä *kenttämagneetti*. 

Tasavirtamoottoreissa ja tahtikoneissa pyörivän magneettikentän muodostaa roottorikäämitys kommutaattorin eli virrankääntimen avulla. 
Staattori on yleensä sähkömagnetoitu, mutta esimerkiksi pienissä tasavirtamoottoreissa staattorissa on kestomagneetit. Tämä mahdollistaa moottorin yksinkertaisemman ja valmistuskustannuksiltaan halvemman rakenteen. Kestomagnetoitu staattori on myös huomattavasti käämitystä ja raudoitusta vaativaa sähkömagnetoitua staattoria ohuempi.

## Rakenne

Sähkömagnetoiduissa staattoreissa käämitys on sylinterimäisen rautasydämen ympärillä. Rautasydän on piiteräslaminaattia, joka vähentää hystereesihäviöitä ja estää koneen kuumenemista ja energiahäviöitä aiheuttavien pyörrevirtojen muodostumisen.

Nykyisin oikosulkumoottorit ovat yleisin teollisuudessa käytetty sähkömoottorityyppi. Niissä sähkömagnetoitu staattori muodostaa vaihtovirran avulla pyörivän magneettikentän ja indusoi oikosuljetun roottorin häkkikäämitykseen virran, joka magnetoi myös roottorin ja saa näin aikaan roottorin pyörimisliikkeen.


Tiedosto:Gordon Power Station Stator and Rotor.jpg|Vesivoimalaitoksen generaattorin roottori ja staattori
Tiedosto:Estator.jpg|Suurikokoisen oikosulkumoottorin staattori
Tiedosto:Stator machine triphasée.jpg|Staattorikäämitys
Tiedosto:Stator feuilleté.jpg|Staattorin raudoitus, jonka uriin tulevat käämitykset


## Katso myös

*Kolmivaihevirta
*Massiiviroottorikone
*Oikosulkumoottori
*Sähkömoottori
*Vaihtosähkömoottori
Texasin yliopisto, Austin

**Texasin yliopisto, Austin** (, *UT Austin*) on julkinen tutkimusyliopisto Austinissa Texasissa Yhdysvalloissa. Se on Texasin suurin ja koko maan viidenneksi suurin yliopisto. Se on yksi kahdeksasta alkuperäisestä Public Ivy -yliopistosta.

Oppilaitoksen tieteellisiä saavutuksia korostava kiinalainen ARWU-yliopistoranking arvioi yliopiston maailman huippuyliopistojen listallaan 2021 sijalle 41.

## Historia
Austin valittiin yliopiston sijaintipaikaksi vuonna 1881 ja toiminta alkoi 15. syyskuuta 1883. 1. elokuuta 1966 yliopiston kellotornista ammuskellut opiskelija Charles Whitman surmasi 14 henkilöä ja haavoitti useita. 22. toukokuuta 1971 avattiin Lyndon B. Johnsonille omistettu presidentinarkisto ja kirjasto.

## Kampus
Yliopiston keskuskampuksen alueen laajuus on 1,4 km². Lisäksi on muita kampusalueita Austinissa ja muualla Texasissa. Yliopistolla on 7 museota ja 17 kirjastoa, joiden kokoelmissa on yhteensä 8 miljoonaa teosta, mukaan lukien yksi Gutenbergin Raamattu, sekä 1,1 megawatin ydinreaktori.

Yliopistolla on 16 tiedekuntaa ja laitosta, joita ovat:
*Arkkitehtuuri
*Farmasia
*Kasvatustiede
*Kauppatieteet
*Luonnontieteet
*Oikeustiede
*Sosiaalityö
*Teknillinen

## Urheilu
Yliopiston urheilujoukkue on nimeltään Texas Longhorns, ja vuonna 2007 se oli kaikkien aikojen kolmanneksi paras voittotilastoissa.

## Lähteet

## Aiheesta muualla
Somatofylakes

**Somatophylakes** (yksikössä *somatophylax*, ) olivat antiikin aikaisen Makedonian valtakunnan kuninkaiden henkivartijoita. Hellenistisissä kuningaskunnissa *somatophylax* oli korkean virkamiehen arvonimi. Heitä oli perinteisesti aina seitsemän kappaletta, mutta Aleksanteri Suuri nimitti aikanaan vielä Peukestaan kahdeksanneksi henkivartijaksi. 

Seitsemän henkivartijan lisäksi kuninkaan henkeä vartioivat myös nuoret miehet jotka toimivat kuninkaan palvelijoina (*paides*), jalkaväen eliittiosasto hypaspistit ja ratsuväen kuninkaallinen osasto (*ile basilike*). Kaikki neljä vartioivat kuningasta niin taistelussa, metsästyksen aikana kuin hovissa. Joissain lähteissä myös palvelijoista ja hypaspisteista käytetään nimitystä somatophylakes.

## Aleksanteri Suuren henkivartijat
* Arybbas ( - 332)
* Ptolemaios ( - 333)
* Lysimakhos ( - 323)
* Balakros Nikanorin poika ( - 333)
* Demetrios ( - 330)
* Menes (332 - 331)
* Peithon Krateuaan poika (- 323)
* Aristonous (- 323)
* Leonnatos (332 - 323)
* Hefaistion (333 - 324) 
* Perdikkas (333 - 323) 
* Ptolemaios Lagoksen poika (329 - 323)
* Peukestas (326 - 323)

## Filippos III Arridaioksen henkivartijat
Filippos III:lle valittiin henkivartijat vasta Triparadisoksessa.
* Autodikos Agathokleksen poika
* Amyntas Aleksandroksen poika (Peukestaan veli)
* Aleksandros Polyperkhonin poika (Aleksandroksen isä oli Polyperkhon)
* Ptolemaios Ptolemaioksen poika (Ptolemaioksen isäksi on epäilty Ptolemaios Lagoksen poika, henkivartija Ptolemaiosta ja Antigonos I:n veljeä Ptolemaiosta)

## Aleksanteri IV:n henkivartijat
* Filippos 
* Iolaos

## Lähteet

### Viitteet
Teodor Schalin

**Zacharias Teodor Schalin** () oli suomalainen taidemaalari ja piirustuksenopettaja.

## Elämä ja ura

Schalinin vanhemmat olivat Uudenkaarlepyyn seminaarin johtaja, kirjailija Zachris Schalin ja Alma Helena Montin. Hän pääsi ylioppilaaksi 1900 ja opiskeli Suomen taideyhdistyksen piirustuskoulussa vuoteen 1903 saakka. Schalin jatkoi taideopintoja ulkomailla Italiassa ja Pariisissa 1903–1904, Kööpenhaminassa 1904–1905, Pariisissa uudestaan 1906–1907 sekä Berliinissä 1920.

Schalin toimi piirustuksenopettajana Helsingin ruotsalaisessa reaalilyseossa 1909–1917 sekä Nya svenska läroverketissä 1910–1917. Muutettuaan 1917 Turkuun hän oli piirustuksenopettajana Turun ruotsalaisessa klassillisessa lyseossa (*Åbo svenska klassiska lyceum*) 1917–1943, Turun suomalaisessa yhteislyseossa vuoteen 1949 ja Turun suomalaisessa reaalilyseossa 1919–1949 sekä iltaisin Turun taideyhdistyksen piirustuskoulussa 1917–1946. Hän luennoi taidehistoriasta Turun suomalaisessa ja ruotsalaisessa työväenopistossa ja oli Åbo Underrättelserin taidearvostelijana 1945–1956.

Schalin maalasi muotokuvia muun muassa arkkipiispa Gustaf Johanssonista ja Turun hovioikeuden presidentti Hugo Liliuksesta. Hän teki maalausten ohella myös taidegrafiikkaa, mitaleita ja veistoksia.

Schalinin ensimmäinen puoliso 1910–1921 oli piirustuksenopettaja Aili Tallgren (1883–1965) ja toinen puoliso vuodesta 1921 taidemaalari Greta Schalin (1897–1993).

## Teoksia
* Paraisten seurakuntatalon pronssinen kohokuva 1939
* Mustasaaren pitäjän 600-vuotismuistomerkki 1958

### Kuvia julkisista teoksista

Tiedosto:GG Rosenqvistin mm by Teodor Schalin.JPG|*G. G. Rosenqvistin muistomerkki*, 1956, Lapinjärvi.
Tiedosto:Mussori 600 v 1.JPG|*Mussorin pitäjä 600 vuotta muistomerkki*, 1958, Vaasa.
Tiedosto:Robert Boldt.jpg|*Robert Boldtin rintakuva*, 1961, Lohja.


## Lähteet
* 
* Wikiaineisto: Kuka kukin oli 1961
* Suomen kuvataiteilijat -verkkomatrikkeli
* Omakuvat Turun taidemuseon kokoelmissa – Teodor Schalin 

### Viitteet
GEOS

**GEOS** (*Graphic Environment Operating System*) oli Berkeley Softworksin (sittemmin Geoworks) kehittämä graafinen käyttöjärjestelmä, joka toimi myös vanhentuneissa ja hitaissa kotitietokoneissa vähäisellä muistilla. Sen ensiversio Commodore 64:lle ja 128:lle julkaistiin 1986.

## Commodore GEOS

GEOSin ensimmäinen 8-bittinen versio tehtiin Commodore 64:lle ja MOS 6502 -mikrosuorittimelle. Myöhemmin se oli saatavilla myös Apple II -tietokoneelle. 

## Geoworks Ensemble

1990 esiteltiin PC-GEOS, joka toimi käyttöliittymänä DOSin päällä IBM PC-yhteensopivissa henkilökohtaisissa tietokoneissa. PC-GEOSin koodi oli optimoitu, ja se toimi hyvin vaatimattomissa laitekokoonpanoissa, jopa 8086-suorittimella ja 512 kB:n muistilla, toisin kuin samoihin aikoihin yleistynyt Microsoft Windows 3.0. PC-GEOSia markkinoitiin nimellä *Geoworks Ensemble*, mutta PC-versiosta ei lopulta ollut vastusta Windowsille, jonka valtteja olivat DOS-ohjelmien moniajokyky ja tehtävänvaihto. Vaasalainen GeoTrack Oy julkaisi *Geoworks Ensemblestä* myös suomenkielisen version. Kokiessaan kilpailevan käyttöjärjestelmän uhkana, ja koska se sisälsi kiinnostavia toiminnallisuuksia, Microsoftin johto teki Geoworksin tiimille ostotarjouksen, mutta se torjuttiin.

## GEOS ja pienlaitteet

Lopetettuaan työasemaversion tukemisen Geoworks-yhtiö keskittyi kämmentietokoneisiin. GEOSia käytettiin Nokia Communicatorin malleissa 9000 ja 9110.

## Breadbox Ensemble

Vaikka Geoworks Ensemble ei koskaan saavuttanut suurta suosiota, se ei silti täysin hävinnyt. America Online käytti GEOSin runtime-versiota internetyhteyspaketissaan, joka toimitettiin yhdellä 3,5 tuuman levykkeellä. Yhtiö nimeltä New Deal Inc. otti GEOSin haltuunsa 1996 ja julkaisi Geoworks Ensemblen 2.1 -versioon pohjautuvan *NewDeal Office* -ohjelmistokokonaisuuden. Kirjoituskoneistaan paremmin tunnettu *Brother Corporation* käytti Geoworksin versiota 3.0 vuonna 1998 esitellyssä edullisessa GeoBook-kannettavassaan NB-60, jossa oli 9,4-tuumainen VGA-tasoinen harmaasävynäyttö. 

2003 Breadbox Computer Company -yhtiö osti kaikki oikeudet Geoworksiin julkaisten oman versionsa nimellä *Breadbox Ensemble*. Breadboxia markkinoidaan edelleen vaihtoehtona kalliimmille ratkaisuille yhteisöissä ja kouluissa, kun halutaan pidentää muutoin jo vanhentuneiden tietokoneiden elinkaarta.

## Lähteet

## Aiheesta muualla
*8-bittinen GEOS  
*Lataa GEOS Commodore 64 ja 128:lle 
*Kuvaruutukaappauksia 
* GEOS Resource
Jussi-työ

**Jussi-työ** on vuodesta 1994 toiminut miehille suunnattu sosiaalisen työn muoto. Jussi-työn tavoitteena on tukea miehiä löytämään väkivallattomia ongelmanratkaisukeinoja ja auttaa miehiä elämään turvallisesti itsensä ja läheistensä kanssa.

Jussi-työtä tarjoavat turvakotiyhdistysten työntekijät kahdeksalla paikkakunnalla. Jussi-työntekijät muodostavat Suomen laajimman ja eniten miehiä tavoittavan ammatillisen perhe- ja lähisuhdeväkivallan torjuntatyön verkoston. Työmuotoja ovat yksilö, pari- ja perhetapaamiset sekä miesten ryhmät. Jussi-työtä koordinoi Ensi- ja turvakotien liitto ja rahoittaa Sosiaali- ja terveysjärjestöjen avustuskeskus. Jussi-työ on asiakkaalle maksutonta.

Jussi-työstä on tehty arviointitutkimus vuonna 2009. 

## Lähteet

## Aiheesta muualla
* Jussi-työn sivusto
* Ensi- ja turvakotien liiton nettiturvakoti
* Turun Sanomien artikkeli
* Jussi-työn arviointitutkimus
Back for the First Time

**Back for the First Time** on rap-artisiti Ludacrisin ensimmäinen virallinen studioalbumi. Se julkaistiin 17. lokakuuta 2000. Albumi on myynyt kolminkertaista platinaa ja sitä on myyty kolme miljoonaa kappaletta.

## Kappaleet
# "U Got A Problem?" - 4:55
# "Game Got Switched" - 4:09
# "1st & 10" (feat. I-20 & Lil' Fate) - 3:43
# "What's Your Fantasy" (feat. Shawnna) - 4:35
# "Come On Over (skit)" - 1:03
# "Hood Stuck" - 4:21
# "Get Off Me" (feat. Pastor Troy) - 2:45
# "Mouthing Off" (feat. 4-IZE) - 3:03
# "Stick 'Em Up" (feat. UGK) - 5:05
# "Ho (skit)" - 0:42
# "Ho" - 2:50
# "Tickets Sold Out'" - 0:32
# "Catch Up" (feat. I-20 & Lil' Fate) - 4:14
# "Southern Hospitality" - 5:00
# "What's Your Fantasy (Remix)" (feat. Trina, Shawnna & Foxy Brown) - 4:37
# "Phat Rabbit" (feat. Timbaland) - 4:58

## Listasijoitukset

## Singlet
* "What's Your Fantasy" (29. elokuuta 2000)
* "Southern Hospitality" (12. joulukuuta 2000)
Get Rich or Die Tryin’ (soundtrack)

__NOTOC__
**Get Rich or Die Tryin’ Soundtrack** on G-Unitin jäsenten *[[Get Rich or Die Tryin’ (elokuva)|Get Rich or Die Tryin’]]* -elokuvaan perustuva soundtrack. Soundtrack julkaistiin 8. marraskuuta 2005. Soundtrack myi ensimmäisellä viikollaan 317&nbsp;000 kappaletta. Soundtrackia on myyty Yhdysvalloissa miljoona kappaletta ja maailmanlaajuisesti kolme miljoonaa kappaletta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Rolling Stone: 

## Lähteet
Before I Self Destruct

**Before I Self Destruct** on rap-artisti 50 Centin neljäs studioalbumi. Albumi julkaistiin Yhdysvalloissa 16. marraskuuta 2009. Albumi myi ensimmäisellä viikollaan 160 000 kappaletta. Maailmanlaajuisesti albumi on myynyt kultaa, eli 500 000 kappaletta. Se ylsi Yhdysvalloissa Billboard 200 -listan viidennelle sijalle.

## Taustatietoa
7. lokakuuta 2008 julkaistiin albumin ensimmäinen single ”Get Up”. Albumin toinen single ”I Get It In” julkaistiin 15. tammikuuta 2009. Loppujen lopuksi kumpikaan singleistä ei päätynyt albumille. Ensimmäinen virallinen single, joka myös tuli albumille oli 19. toukokuuta 2009 julkaistu ”Ok, You're Right”. Singlen olivat tuottaneet Dr. Dre ja Mark Batson. Albumin toinen virallinen single oli nimeltään ”Baby by Me”. Singlellä vieraili R&B-laulaja Ne-Yo ja se julkaistiin 10. syyskuuta 2009. Albumilta julkaistiin myös single ”Do You Think About Me”.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# Flight 187 (iTunesis bonuskappale)
# 

## Arvostelut
* Metacritic: 62/100
* Allmusic: 
* Entertainment Weekly: B–
* Pitchfork Media: 6.0/10
* Rolling Stone: 

## Julkaisuhistoria

## Lähteet
Sojuz TMA-16

**Sojuz TMA-16** oli Venäjän avaruusjärjestön miehitetty avaruuslento Baikonurin kosmodromilta ISS-avaruusasemalle, joka alkoi 30. syyskuuta 2009. Surajev ja Williams palasivat Maahan Sojuz TMA-16:lla 18. maaliskuuta 2010.

## Miehistö

* Maksim Surajev - Venäjän avaruusjärjestö, päällikkö
* Jeffrey Williams - NASA
* avaruusturistina kanadalainen Guy Laliberté, joka on Cirque du Soleil-sirkuksen perustaja.

## Lähteet

## Aiheesta muualla
Against

**Against** on brasilialaisen thrash metal -yhtyeen Sepulturan seitsemäs studioalbumi. Se on yhtyeestä eronneen Max Cavaleran tilalle tulleen Derrick Greenin ensimmäinen albumi Sepulturassa.

*Againstia* on myyty yli 130&nbsp;000 kappaletta Yhdysvalloissa ja sen paras sijoitus Billboard 200 -albumilistalla oli 82.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

**Brasilian bonuskappaleet**
# 
# 

## Kokoonpano
* Derrick Green – laulu, kitara
* Andreas Kisser – kitara
* Paulo Jr. – basso
* Igor Cavalera – rummut

## Arvostelut
* Allmusic: 
* Chronicles of Chaos: 

## Singlet
* "Against" (marraskuu 1998)
* "Choke" (1998)
#Choke
#Gene Machine / You Don't Bother Me
#Against
* "Tribus" (kesäkuu 1999)

## Lähteet

## Aiheesta muualla
* 
*
Public Ivy

**Public Ivy** on Richard Mollin kirjassaan *Public Ivys: A Guide to America's best public undergraduate colleges and universities* (1985) esittämä käsite. Hän tarkoittaa sillä Yhdysvaltojen julkisia yliopistoja, jotka tasoltaan vastaavat Ivy League -yliopistoja.

Nimitystä käytetään lisäksi monista yliopistoista arkipuheessa ja yliopistojen omassa markkinoinnissa vailla sen kummempia perusteita.

## Public Ivy -yliopistot
Mollin kirjan luettelossa oli alun perin kahdeksan yliopistoa:
* Kalifornian yliopisto
* College of William & Mary (Williamsburg, Virginia)
* Miamin yliopisto (Oxford, Ohio)
* Michiganin yliopisto (Ann Arbor) 
* Pohjois-Carolinan yliopisto Chapel Hillissä
* Texasin yliopisto, Austin
* Vermontin yliopisto (Burlington)
* Virginian yliopisto (Charlottesville)

Myöhemmin Greene’s Guides lisäsi luetteloon seuraavat yliopistot:
* Arizonan yliopisto (Tucson)
* Binghamtonin yliopisto (Vestal, New York)
* Coloradon yliopisto Boulderissa
* Connecticutin yliopisto (Mansfield)
* Delawaren yliopisto (Newark)
* Floridan yliopisto (Gainesville)
* Georgian yliopisto (Athens)
* Illinoisin yliopisto, Urbana-Champaign
* Indianan yliopisto Bloomingtonissa 
* Iowan yliopisto (Iowa City) 
* Marylandin yliopisto, College Park
* Michiganin osavaltionyliopisto (East Lansing)
* Minnesotan yliopisto (Minneapolis-St. Paul)
* Ohion osavaltionyliopisto (Columbus)
* Pennsylvanian osavaltionyliopisto (University Park)
* Rutgersin yliopisto (New Jersey)
* Washingtonin yliopisto (Seattle)
* Wisconsinin yliopisto, Madison

## Lähteet
Uudenmaankadun kauppahalli

**Uudenmaankadun kauppahalli** oli Turussa toiminut yksityinen kauppahalli. Hallin rakennutti kondiittori J. R. Lehtinen ja sen suunnitteli arkkitehti Helge Rancken. Tiilirakenteinen rapattu halli valmistui vuonna 1901 Uudenmaankadun ja Hämeenkadun kulmatontille. Yksikerroksisessa hallissa oli 40 kauppapaikkaa kahden pitkän käytävän varrella.

Halli ei menestynyt odotetulla tavalla ja siirtyi vuonna 1920 Åbo Akademin omistukseen. Åbo Akademi muutti tilat kemiallis-teknisen tiedekuntansa luentosaleiksi. Halli purettiin vuonna 1977 tiedekunnan saatua uuden rakennuksen Piispankadulle. Vuonna 1999 tyhjälle tontille valmistui Gripen-rakennus Turun tuomiokapitulin, Turun hovioikeuden ja Åbo Akademin käyttöön.

## Katso myös
*Turun kauppahalli

## Lähteet
Sojuz TMA-17

**Sojuz TMA-17** on Venäjän avaruusjärjestön miehitetty avaruuslento ISS-avaruusasemalle. Lento alkoi Baikonurin kosmodromilta 20. joulukuuta 2009 kello 21:52 UTC  ja päättyi aluksen paluuseen maahan 2. kesäkuuta 2010 kello 3:25 UTC (4.25 Suomen aikaa).

Lento vei avaruusasemalle Retkikunta 22:n viimeiset miehistön jäsenet, joulukuusen ja lahjoja. Sojuz telakoitui ISS:ään 23. joulukuuta 2009 kello 0:48 Suomen aikaa. Ensimmäistä kertaa ISS-avaruusaseman historiassa avaruusalus laukaistiin matkaan talviyönä. Puolen vuoden aikana uusi miehistö suoritti tiiviin tutkimusohjelman. Eri tieteenalojen kokeiluja tehtiin 47.

## Miehistö
Alus vei avaruusasemalle ja toi sieltä maahan seuraavat avaruuslentäjät:
* Oleg Kotov - Venäjän avaruusjärjestö, päällikkö
* Sōichi Noguchi - JAXA, Japani
* Timothy Creamer - NASA

## Lähteet

## Aiheesta muualla
Milwaukee Admirals

**Milwaukee Admirals** on yhdysvaltalainen jääkiekkoseura Milwaukeesta Wisconsinista. Joukkue pelaa AHL:ssa ja kotiottelunsa UW–Milwaukee Panther Arenalla. Joukkue toimii Nashville Predatorsien farmijoukkueena. 

Joukkueen alkuperäinen nimi oli Milwaukee Wings, mutta joukkue nimittiin uudelleen ensimmäisen kauden jälkeen Milwaukee Admiralsiksi.

## Joukkueen ennätykset
:**Maalit:** 75  Danny Lecours (1982–83)
:**Syötöt:** 100  Dale Yakiwchuk (1982–83)
:**Pisteet:** 138  Dale Yakiwchuk (1982–83)
:**Rangaistusminuutit:** 381  Don Gibson (1992–93)

## Jäädytetyt numerot
* 9  Phil Wittliff, C, 1973–77
* 14 Mike McNeill, C, 1992–98 ja Fred Berry, C, 1980–84, 85–87
* 26 Tony Hrkac, C, 1994–97, 2003-05
* 27 Danny Lecours, LW, 1975–84, 85–87
* 44 Gino Cavallini, C, 1993–96 ja Kevin Willison, D, 1981–84, 85–86

## Joukkue kaudella 2025–2026
*(Tilanne 11. lokakuuta 2025)*

### Valmennus & Joukkueenjohto
* **Päävalmentaja:** Karl Taylor 
* **Apuvalmentaja:** Matt Donovan 
* **Apuvalmentaja:** Greg Rallo 
* **Maalivahtivalmentaja:** Jason Baron 
* **Videovalmentaja:** Ryan Stacey 
* **Fysiikkavalmentaja:** Nathan Williams 
* **Huoltopäällikkö:** Luke Eichas 
* **Puheenjohtaja:** Jon Greenberg 
* **Toimitusjohtaja:** Scott Nichol 
* **Apulaistoimitusjohtaja:** Ryan Costello 
* **Omistaja:** Harris Turer 

*Lähde: EliteProspects*

## Lähteet

## Aiheesta muualla
*Milwaukee Admirals Official Website
*MilwaukeeHockey.com
*The Original Unofficial Milwaukee Admirals Website 
*The Internet Hockey Database - Milwaukee Admirals (AHL)
*The Internet Hockey Database - Milwaukee Admirals (IHL)
*The Internet Hockey Database - Milwaukee Admirals (USHL)
*The Internet Hockey Database - Milwaukee Admirals (Independent)
*Milwaukee Admirals Crew Booster Club